Kamu bisa jelasin ke aku soal Idrus dalam bahasa minangkabau?

Idrus adolah sastrawan angkatan 45. Baliau lahia di Padang tanggal 21 September 1921. Baliau maningga di Padang tanggal 18 Mei 1979 dalam umua 57 tahun. Dalam Umua 24 tahun pado tahun-tahun pajuangan kamerdekaan RI tahun 1945 Idrus alah tacataik dalam sajarah sabagai palopor pambaruan basamo Chairil Anwar, Rivai Apin, jo Asrul Sani dalam dunia sastra Indonesia.

Idrus sabagai sastrawan berhasil manangkok, manghayati episod-episod pajuangan maso itu jo maungkek an dalam karya-karya sastranyo nan monumental. Hal iko tabaco sajak buku-buku novelnyo nan bajudua "Surabaya", "Corat-coret di Bawah Tanah" jo "Aki". Baitu juo dalam buku kumpuan carito-carito singkeknyo nan bajudua "Dari Ave Maria ke Jalan lain ke Roma".

Minaiknyo ka dunia sastra bamulo karano rajin mambaco buku-buku roman jo novel dari pangarang-pangarang Eropa nan dapek dipinjamnyo dai pustaka sakolah. sasudah tu labiah bakambang lai katiko inyo ditarimo bakarajo di Balai Pustaka di mano Idrus dapek bakenalan jo para sastrawan Indobnesia yang tanamo waktu tu yaitu H.B. Jassin, Sutan Takdir Alisjahbana, Nur Sutan Iskandar, dll.